प्रदेश सरकार
भूमि व्यवस्था, कृषि तथा सहकारी मन्त्रालय
पशुपन्छी तथा मत्स्य विकास निर्देशनालय
भेटेरीनरी अस्पताल तथा पशु सेवा विज्ञ केन्द्र, श्याङ्जा
गण्डकी प्रदेश
   परियोजना प्रस्ताव पेश गर्ने सम्बन्धि सूचना
प्रथम पटक प्रकाशित मिति : २०७६/०५/१५
यस विज्ञ केन्द्रवाट आ.व. २०७६/०७७ को स्वीकृत कार्यक्रम अनुसार सञ्चालन गरिने तपसील वमोजिमका कार्यक्रमका लागि ५० प्रतिशत लागत साझेदारीमा कार्यगर्न  ईच्छुक श्याङ्जा जिल्लाका पशुपन्छी सम्बन्धि उद्यमी, फार्म, कम्पनी, समुह तथा सहकारीले यो सूचना प्रकाशित भएको मितिले ३० दिन भित्र तोकिएको ढाँचामा परियोजना प्रस्ताव सहित देहाय अनुसारको कागजातहरु र निवेदन यस भेटेरीनरी अस्पताल तथा पशु सेवा विज्ञ केन्द्र स्याङ्जामा पेश गर्नका लागि सम्बन्धित सबैको जानकारीको लागि यो सूचना प्रकाशित गरिएको छ । 

आवश्यक कागजातहरु
1. सहकार्यको लागि रु १० को हुलाक टिकट टांस गरेको निवेदन ।
2. नेपाली नागरिकताको प्रतिलिपी पत्र (आवेदक व्यक्त्ति भएमा)।
3. प्राविधिक लागत स्टिमेट डिजायन सहितको संङ्क्षिप्त व्यवसायिक कार्ययोजना ।
4. प्रचलित कानुन अनुसार व्यवसाय दर्ता  प्रमाणपत्र, स्थायी लेखा नम्वर /मुल्य अभिवृर्द्धि कर  र पछिल्लो आ.व. को कर चुक्ता प्रमाणपत्रको प्रतिलिपीहरु।
5. घर जग्गाको स्वामित्व देखिने कागजातको प्रतिलिपी वा भाडामा लिएको जग्गा भएमा १० वर्षको संझौताको कागजात
6. कृषक समुह र कृषि सहकारी संस्थाको  हकमा दर्ता प्रमाणपत्र, बार्षिक अडिट रिपोर्ट र संस्था सञ्चालक समितिको बैठक निर्णयको प्रतिलिपि ।
7. सम्बन्धित स्थानियतह वा वडाको कार्यक्रम सञ्चालनमा दोहोरो सहयोग नभएको वा नहुने र कार्यक्रम दिन उपयुक्त हुने व्यहोरा लेखिएको सिफारसिपत्र ।
8. स्थानीय तह पशु सेवा शाखाको सिफारिस पत्र ।

पुनश्च: निवेदन र परियोजना प्रस्ताव मासुपसल निर्माण सुधारको हकमा सम्वन्धित फ्रेस हाउस सुदृढिकरण सहयोग कार्यक्रम कार्यविधि अनुसार र अन्य कार्यक्रमको हकमा निर्दिष्ट ढांचामा पेश गर्नुपर्नेछ ।थप जानकारीका लागि यस भेटेरीनरी अस्पताल तथा पशु सेवा विज्ञ केन्द्र स्याङजामा सम्पर्क राख्न हुन अनुरोध छ ।
थप जानकारीका लागि सम्पर्क:
फोन नं ०६३-४२०१०८

